**21. september 2025 kl. 14 Tommy synger John Mogensen**



Fynske Tommy Hansen kan i den grad sin John Mogensen! Det har han bevist ved utallige optrædener både som forsanger i kopibandet John Mogensen Jam og ved en lang række solo shows.

Det ligger derfor lige til højrebenet, at den velsyngende og humørfyldte Tommy Hansen har sammensat et soloprogram med titlen ”Tommy synger John Mogensen”.

Fra John Mogensens repertoire er der ikoniske sange som *Så længe jeg lever, Nina kære Nina, To mennesker på en strand, Nede i møjet, Fut i fejemøjet, Sidder på et værtshus, Ensomhedens Gade nummer 9, Der er noget galt i Danmark* for blot at nævne en række titler.

Koncerten er åben for 60+ere, der er bosiddende i Frederikssund kommune, Gratis entre.

Vi har plads til 90. Tilmelding er nødvendig, og kan ske på e-mail tolleren3600@gmail.com eller til Bodil Egelund på tlf. 23613599.